Frits V. Holm ankommer til USA i 1908. Bilde fra en artikkel i *The New York Times* om hans ankomst med kopien av Den nestorianske stele
Frits Holm som ung
**Frits Vilhelm Holm** (født 23. juli 1881, død 9. mars 1930) var en dansk eventyrer. I hans bøker angis han normalt simpelthen som **Frits Holm** eller **Frits V. Holm**, mens de amerikanske aviser generelt stavet hans navn feilaktig som **Fritz von Holm**. Holm blev senere kjent for sine køpenickiader med ridderordener og adelstitler, og det innskutte «von» hadde han selv diktet opp.

Frits Holm er primært kjent for sitt forsøk i 1907 på å anskaffe seg den berømte nestorianske stele, et gammel kristent monument i Xian i det nordvestlige Kina, og selge det til et vestlig museum. Dette prosjektet ble kjent i angelsaksiske kretser som «den Holm-nestorianske ekspedisjon til Xian». De lokale kinesiske myndigheter var imidlertid ikke interessert i å kvitte seg med stelen, som de derfor flyttet fra dens utendørs plassering i den vestlige utkant av byen og til Steleskogmuseet. For ikke å forlate Kina tomhendt skaffet Holm en nøyaktig kopi av den nestorianske stele; den fikk han laget i Xian. Han fikk kopien takt med vogn til Den gule flod, derekter via mindre båt nedover den ikke særlig seilbare Gule Flod til den nærmeste jernbanestasjon i Zhengzhou, og deretter med tog til Yangtzeflodens havn Hankou, nå i Wuhan.

Frits Holm hadde først tenkt seg å tilby stelen til British Museum i London, men i stedet tok Holm stelekopien til New York, der han planla å selge den til Metropolitan Museum of Art. Museets direktør Caspar Purdon Clarke var imidlertid ikke begeistret for å kjøpe «*så stor en stein ... uten kunstnerisk verdi*». Ikke desto mindre ble den utstilt i museet («utlånt» fra Mr. Holm) for en 10-årsperiode. I 1917 kjøpte en Mr. George Leary, en velhavende newyorker, stelekopien og sendte den til Roma som en gave til paven.

Frits Holm er utover dette en av de mest kjente bedragere med hensyn til adelsskap. Han benyttet selv «von» foran sitt etternavn og hevdet å høre til den europeiske adel, men stort sett alle hans ordener og titler var oppspinn. Han ble således aldri tildelt noen danske ordener, selv om det ville ha vært passende, såfremt han virkelig var så høyt dekorert i utlandet.

Holm hadde utvilsomt en relasjon til den montenegrinske konge Nikola I og han var angivelig general à la suite og fullmektiget minister av Montenegro. Han hevdet å ha blitt hertug av Kolachine den 10. juli 1919 og fyrste den 11. november 1919, men ingen av delene kan bekreftes. På daværende tidspunkt var kongen i eksil i Frankrike, noe han hadde vært siden 1918 (og var til sin død 1921).

Han hevdet dessuten å bære Storkorset av den Hellige Gravs Orden, å være Ridder av den hellige konstantinsorden St. Georg (den eneste som kan bekreftes: Opptatt 6. april 1921, forfremmet til storkorsridder 3. september 1921), av Skt. Stanislasordenen av Polen, og å besitte kongelige ordener fra Bulgaria, Grekenland, Montenegro, Preussen, Romania, Spania, Østerrike såvel som medaljer fra Liechtenstein og Røde Kors. Dessuten æresdoktor i arkeologi fra Mexico og kammerherre til greven av Caserta.

Holm ble gift 1919 med amerikaneren Marguerite Macdonough Green (død 16. november 1928 i Neuilly-sur-Seine).

Frits Holm døde mars 1930 av lungebetennelse.

Referanser
----------

1. 1 2   Nationen, utgitt 12. mars 1930[Hentet fra Wikidata]
2. 1 2 3 4  Keevak 2008, s. 117-121. Holms egenhendige rapport kan finnes i Carus, Wylie & Holm 1909, også i en mer populær form i Holm 2001
3. 1 2  "DEN NESTORIANSKE STELES ÅRHUNDREDIGE BESKED; Mere end tusind år gamle, fortæller disse inskriptioner i kopien i Metropolitan Museum om den tidlige kristendommen i Kina", *The New York Times*, 12. juli 1908, Søndag. Section: Magazine Section, Page SM6. (I denne artikkelen er han referert som "26 år gammel")
4. ↑  NYE KAPTAJN PÅ ST. LOUIS.; Hartley, ung amerikansk linjeøverstbefalende, ros for håndtering av skip. *The New York Times*, 29. januar 1917
5. ↑  «Nyhetsgruppediskusjon mellom adelseksperten Guy Stair Sainty og Peter Kurrild-Klitgaard». Arkivert fra originalen 5. mars 2016. Besøkt 7. mai 2010.
6. ↑  FV HOLM DØD; DANSK EVENTYRER; Bukker under for lungebetennelse--...
New York Times – 10. mars, 1930

Litteratur
----------

* Poul Pilgaard Johnsen: «Hertugen», i *Weekendavisen*, 27. februar 2009.
* Carus, Paul; Wylie, Alexander; Holm, Frits (1909), *Xianstelen monumentet: En gammel kildeskrift af kristendommen i Kina, med særlig henvisning til ekspeditionen af Frits V. Holm...*, The Open court publishing company,
* Holm, Frits (2001), *Mit Nestorian Eventyr i Kina: En Populær berettelse af Holm-Nestorianske ekspedition til Sian-Fu og dens resultater*, Volume 6 af Georgias genudgivelsesserie, Gorgias Press LLC, ISBN 0971309760, arkivert fra originalen on 2012-11-10, besøkt 2010-05-07 . Oprindeligt udgivet af: Hutchinson & Co, London, 1924.
* Keevak, Michael (2008), *Historien om en Stele: Kinas Nestorianske Monument og dets modtagelse i Vesten, 1625-1916*, ISBN ISBN 9622098959,

  


|  |  |
| --- | --- |
| Oppslagsverk/autoritetsdata | Dansk biografisk leksikon **·** Prabook **·** VIAF **·** GND **·** LCCN **·** ISNI **·** BNF **·** BNF (data)
 |